text: Unge speedwaystjerner dyster om VM-titel
  18 august 2018 kl. 18.12
  Lørdag aften er Varde Motor Arena i Outrup ramme om de unges VM i speedway.
  Unge speedwaystjerner fra fire lande kører lørdag aften om VM-guld i speedway på Varde Motor Arena i Outrup.
  Fem danskere kører med i lørdagens finale - heriblandt et ungt lokalt håb. Patrik Hansen fra Grindsted Speedway Klub kører, som en af de fem danskere, med i aftenens opgør.
  De øvrige danske deltagere er Christian Thaysen fra Fjeldsted Speedway klub på Fyn og Frederik Jakobsen, Andreas Lyager og Jonas Seifert fra Slangerup Speedway Klub.
  Region Varde Elitesport er arrangør af aftenens VM-finale for U21 speedwayhold.
  Udover Danmark deltager hold fra Sverige, Polen og Storbrittanien i aftenens VM-finale.
  
  